

**REPUBLIKA HRVATSKA**

**ŠIBENSKO-KNINSKA ŽUPANIJA**

**GRAD DRNIŠ**

**GRADSKO VIJEĆE**

Na temelju članka 51. Statuta Grada Drniša („Službeni glasnik Grada Drniša“ broj 2/21 i 2/22), Gradsko vijeće Grada Drniša, na svojoj 4. sjednici, održanoj 20. listopada 2025. godine, donosi

**ZAKLJUČAK**

**o usvajanju Izvješća o provedbi Plana upravljanja imovinom**

**u vlasništvu Grada Drniša u 2024. godini**

**Članak 1.**

Usvajase Izvješće o provedbi Plana upravljanja imovinom u vlasništvu Grada Drniša u 2024. godini.

Sastavni dio ove Odluke je Izvješće.

**Članak 2.**

Ova Odluka stupa na snagu osmog dana od dana objave u „Službenom glasniku“ Grada Drniša.

**KLASA: 406-01/24-01/18**

**URBROJ: 2182-6-25-02**

**Drniš, 20. listopada 2025. godine**

**GRADSKO VIJEĆE GRADA DRNIŠA**

**PREDSJEDNIK**

**Majdi Pamuković, prof.v.r.**



**REPUBLIKA HRVATSKA**

**ŠIBENSKO-KNINSKA ŽUPANIJA**

 **GRAD DRNIŠ**

**GRADONAČELNIK**

**KLASA: 406-01/24-01/18**

**URBROJ: 2182-6-01/01-25-1**

**Drniš, 16. rujna 2025. godine**

Na temelju članka 20. Zakona o upravljanju državnom imovinom („Narodne novine“ broj 52/18, 155/23) i članka 71. Statuta Grada Drniša („Službeni Glasnik Grada Drniša“ broj, 2/21 i 2/22), Gradonačelnik Grada Drniša, Gradskom vijeću Grada Drniša, podnosi

**IZVJEŠĆE**

**o provedbi Plana upravljanja imovinom u vlasništvu Grada Drniša za 2024. godinu**

**1. UVOD**

Zakonom o upravljanju državnom imovinom („Narodne novine“ broj 52/18, 155/23) određeni su dokumenti upravljanja i raspolaganja imovinom: Strategija upravljanja i raspolaganja imovinom, Plan upravljanja imovinom i Izvješće o provedbi plana upravljanja imovinom. Navedena tri dokumenta ključni su i međusobno povezani dokumenti upravljanja i raspolaganja imovinom, odnosno imovinom JLP(R)S.

Plan upravljanja imovinom je jedinstveni dokument sveobuhvatnog prikaza transparentnog upravljana imovinom u vlasništvu Grada i donosi se za razdoblje od godine dana.

Plan jest pronalaženjem optimalnih rješenje koja će dugoročno očuvati imovinu, čuvati interese Grada kako bi se osigurala kontrola, javni interes i pravično raspolaganje imovinom u vlasništvu Grada.

Izvješće o provedbi Plana upravljanja prati strukturu svih poglavlja godišnjeg Plana upravljanja imovinom u vlasništvu Grada, utvrđenih Uredbom o propisanom sadržaja Plana upravljanja imovinom u vlasništvu Republike Hrvatske („Narodne novine“, broj 24/14).

Materijal ovog Izvješća obuhvaća podatke sa stanjem na dan 31.12.2024. godine.

Grad Drniš izradio je i javno objavio Strategiju upravljanja imovinom u vlasništvu Grada Drniša za razdoblje 2021. – 2027. godine (dalje u tekstu: Strategija) koja je donesena dana 19. lipnja 2023. godine („Službeni Glasnik Grada Drniša“ broj, 2/23) i Godišnji plan upravljanja imovinom Grada Drniša za 2023. godinu(dalje u tekstu: Plan upravljanja za 2023. godinu koji je donesen 19. lipnja 2023. godine.

Smjernicama Europske unije o upravljanju imovinom upućuje se na nužnost sveobuhvatne evidencije imovine kao infrastrukturne pretpostavke učinkovitog upravljanja imovinom.

**1.1. Zakonske osnove – najvažniji propisi o upravljanju imovinom**

Zakoni i podzakonski propisi:

* Zakon o upravljanju državnom imovinom (Narodne novine, broj 52/18, 155/23),
* Zakon o uređivanju imovinskopravnih odnosa u svrhu izgradnje infrastrukturnih građevina (Narodne novine, broj 80/11. i 144/21),
* Zakon o zakupu i kupoprodaji poslovnoga prostora (Narodne novine, broj 125/11., 64/15. i 112/18),
* Zakon o šumama („Narodne novine“, broj 68/18, 115/18, 98/19, 32/20, 145/20, 101/23, 36/24),
* Zakon o vodama („Narodne novine“, broj 66/19, 84/21),
* Zakon o poljoprivrednom zemljištu („Narodne novine“, broj 20/18, 115/18, 98/19, 57/22),
* Zakon o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23),
* Zakon o prostornom uređenju (Narodne novine, broj 153/13, 65/17, 114/18, 39/19, 98/19, 67/23),
* Zakon o gradnji („Narodne novine“ broj 153/13, 20/17, 39/19, 125/19, 145/24),
* Zakon o komunalnom gospodarstvu (Narodne novine, broj 68/18, 110/18, 32/20, 145/24)
* Zakon o Središnjem registru državne imovine (Narodne novine, broj 112/18)
* Uredba o Registru državne imovine („Narodne novine“, broj 3/20),
* Odluka o kriterijima, mjerilima i postupku dodjele prostora u vlasništvu Republike Hrvatske na korištenje organizacijama civilnog društva radi provođenja programa i projekta od interesa za opće dobro (Povjerenstvo Vlade Republike Hrvatske, od 30. lipnja 2015. god.),
* Uredba o osnivanju prava građenja i prava služnosti na nekretninama u vlasništvu Republike Hrvatske („Narodne novine“, broj 10/14, 95/15, 52/18, 95/18)

Opći akta Grada Drniša:

* Statut Grada Drniša („Službeni Glasnik Grada Drniša“ broj, 2/21 i 2/22),
* Strategija razvoja Grada Drniša za razdoblje 2023.- 2026. godine. („ Službeni glasnik Grada Drniša“, broj 2/23)

**1.2. Kadrovske osnove za rad**

Poslovi upravljanja i raspolaganja imovinom se najvećim dijelom obavljaju u okviru Upravnog odjela za imovinsko – pravna pitanja, kadrovske i opće poslove te Upravnog odjela za prostorno uređenje, graditeljstvo, komunalno gospodarstvo i zaštitu okoliša, a kontrolu navedenih poslova obavljaju odgovorne osobe.

Internim aktima su utvrđeni uvjeti i način postupanja kod pojedinih oblika raspolaganja i upravljanja nekretninama.

**2. IZVJEŠĆE O NAPRETKU U PROVEDBI MJERA**

Izvješće o napretku u provedbi mjera izrađuje se na temelju tabličnog prikaza koji je sastavni dio  Godišnjeg izvješća o provedbi Provedbenog programa Grada Drniša za 2024. godinu.

**2.1. Analiza statusa provedbe mjera**

Provedbeni program Grada Drniša za razdoblje 2021.-2027. godine ima ukupno 14 mjera kako  slijedi:

1.1. Uspostava načela evidentiranja stvarnog stanja svih pojavnih oblika imovine

1.2. Omogućavanje izravnog uvida u baze podataka i/ili dodjela ovlasti uvida u sva informatička rješenja i/ili baze koje sadrže podatke od značaja za evidentiranje imovine i poslovnih događaja u vezi raspolaganja imovinom od strane svih relevantnih dionika procesa

1.3. Razlikovanje poslovnih aktivnosti u smislu upravljanja imovinom koje imaju trajnu i/ili periodičnu narav te shodno utvrđivanje mehanizama i ovlasti u vezi evidentiranja

1.4. Uspostava načela evidentiranja stvarnog stanja svih pojavnih oblika imovine

1.5. Donošenje strateških odluka o komunalnoj infrastrukturi koja predstavlja prioritet za upis u zemljišnu knjigu

2.1. Intenziviranje procjena jedinica imovine koje nisu evidentirane ni procijenjene

2.2. Izrada pisane procedure o obvezi dostavljanja i unošenja dokumentacije u evidenciju nekretnina i analitičku knjigovodstvenu evidenciju

2.3. Formirati radnu koordinaciju upravnih tijela nadležnih za poslove evidentiranja gradske imovine, za poslove evidentiranja komunalne infrastrukture i za poslove financija i proračuna, s ciljem uspostave i primjene dostave podataka o imovini

2.4. Za svu dugotrajnu nefinancijsku imovinu odrediti identifikacijski broj

2.5. Utvrđivanje operativne nadležnosti za postupanje s ciljem evidentiranja imovine u svim aktima kojima se uređuje upravljanje i raspolaganje imovinom (upravno tijelo), odnosno u svim aktima kojima se uređuje unutarnje ustrojstvo i djelokrug gradskih ureda i nižih ustrojstvenih jedinica u okviru istih (pravilnici o unutarnjem redu)

3.1. Utvrđivanje operativne nadležnosti za postupanje s ciljem evidentiranja imovine u svim aktima kojima se uređuje upravljanje i raspolaganje imovinom (upravno tijelo), odnosno u svim aktima kojima se uređuje unutarnje ustrojstvo i djelokrug gradskih ureda i nižih

3.2. Uspostava radne koordinacije za ostvarivanje strateških ciljeva i godišnjeg plana

3.3. Izrada i provedba godišnjih planova upravljanja imovinom

3.4. Redovno godišnje izvješćivanje Gradskog vijeća o provedbi godišnjeg plana upravljanja imovinom

Za 14 mjera samoupravnog djelokruga Grada Drniša, koje su definirane zajedno s  pokazateljima rezultata za svaku pojedinu mjeru u Provedbenog programa  Grada Drniša za izvještajno razdoblje 01. siječnja – 31. prosinca 2024. godine utvrđeno je  sljedeće stanje statusa provedbe mjera:

* Sve mjere su i dalje u tijeku provedbe

**3. IZVJEŠĆE O PROVEDBI GODIŠNJEG PLANA UPRAVLJANJA I RASPOLAGANJA POSLOVNIM PROSTORIMA U VLASNIŠTVU GRADA DRNIŠA**

Planom upravljanja imovinom u 2024. godini definirani su ciljevi upravljanja i raspolaganja poslovnim prostorima u vlasništvu Grada Drniša. Poslovni prostori ponuđeni su na tržištu u formi zakupa ili prodaje, ovisno o interesu, a sve sukladno Zakonu o vlasništvu i drugim stvarnim pravima.

**4. IZVJEŠĆE O PROVEDBI GODIŠNJEG PLANA UPRAVLJANJA TRGOVAČKIM DRUŠTVIMA U (SU)VLASNIŠTVU GRADA DRNIŠA**

Trgovačka društva kojima je suvlasnik Grad Drniš znatno pridonose cjelokupnoj gospodarskoj aktivnosti i pružaju usluge od javnog interesa. Unatoč svom specifičnom karakteru, ona moraju prilagoditi svoju organizaciju i učinkovito i zakonsko poslovanje.

**Operativne mjere upravljanja trgovačkim društvima u suvlasništvu Grada Drniša**

Tijekom 2024. godine Grad Drniš u okviru upravljanja suvlasničkim udjelom trgovačkih društava obavljao sljedeće poslove:

* Kontinuirano prikupljao i analizirao izvješća o poslovanju dostavljena od trgovačkih društava
* Kontrola čelnika tijela jedinica lokalne i/ili područne ( regionalne ) samouprave koja ima najveći udio u (su)vlasništvu trgovačkog društva (Grad Drniš).
* Sudjelovao na skupštinama trgovačkih društava i pratio provedbu odluka skupština trgovačkih društava.

**5. IZVJEŠĆE O PROVEDBI GODIŠNJEG PLANA UPRAVLJANJA I RASPOLAGANJA ZEMLJIŠTEM U VLASNIŠTVU GRADA DRNIŠA**

Postupci zakupa i prodaje pokreću se po iskazanom interesu, a realiziraju se zakonom propisanim postupkom. Sukladno Zakonu o procjeni vrijednosti nekretnina („Narodne novine“ broj 78/15), prije pokretanja postupka prodaje izrađuje se procjena kojom se utvrđuje tržišna vrijednost nekretnine.

U 2024. godini nastavlja se sa aktivnostima upravljanja i raspolaganja zemljištem u vlasništvu Grada koji podrazumijevaju stavljanje tog zemljištem u funkciju: prodajom, osnivanjem prava građenja ili prava služnosti, davanjem u zakup i drugim oblicima raspolaganja.

Što se tiče javnih površina, provedene su aktivnosti uređenja i održavanja parkirališta, autobusnih stajališta, staza i šetnica, trgova, parkova i zelenih površina.

**6.** **IZVJEŠĆE O PROVEDBI PLANA UPRAVLJANJA I RASPOLAGANJA NERAZVRSTANIM CESTAMA U VLASNIŠTVU GRADA DRNIŠA**

Jedan od ciljeva u Strategiji je da Grad Drniš mora na racionalan i učinkovit način upravljati svojim nekretninama odnosno nerazvrstanim cestama u smislu aktivnosti uređenih Odlukom o nerazvrstanim cestama na području Grada Drniša.

U 2024. godini su poduzimane daljnje aktivnosti oko uređivanja nerazvrstanih cesta.

**7. IZVJEŠĆE O PROVEDBI GODIŠNJEG PLANA PRODAJE I KUPOVINE NEKRETNINA U VLASNIŠTVU GRADA DRNIŠA**

U 2024. godini nije bila u planu prodaja ili kupnja nekretnina.

**8. IZVJEŠĆE O PROVEDBI GODIŠNJEG PLANA VOĐENJA REGISTRA IMOVINE**

Tijekom 2024. godine odgovorna osoba za elektronički unos i ažuriranje podataka u Središnjem registru državne imovine unosila je pravovremeno sve podatke u registar imovine.

**9. IZVJEŠĆE O GODIŠNJEM PLANU UPRAVLJANJA NOVČANIM SREDSTVIMA, POTRAŽIVANJIMA PREMA FIZIČKIM I PRAVNIM OSOBA TE POKRETNINAMA**

Grad je u 2024. godini pokretao ovršne postupke prema dužnicima radi naplate svojih potraživanja.

**10. IZVJEŠĆE O PROVEDBI GODIŠNJEG PLANA RJEŠAVANJA IMOVINSKO- PRAVNIH ODNOSA**

Jedan od osnovnih zadataka u rješavanju prijepora oko zahtjeva koje jedinice lokalne i područne (regionalne) imaju prema Republici Hrvatskoj je u rješavanju suvlasničkih odnosa u kojima se međusobno nalaze. Nadalje, potrebno je utvrditi kriterije i vrstu nekretnina koje bi bile prikladne da se njihovo korištenje prenese na jedinice lokalne i područne (regionalne) samouprave. Jedinice lokalne i područne (regionalne) samouprave bi te nekretnine koristile za unaprijed određene namjene koje bi se prije ustupanja na korištenje predočile ovlaštenom tijelu Republike Hrvatske.

Grad Drniš je tijekom 2024. godine rješavao imovinsko pravne odnose u dijelu koji se odnose za potrebe realizacije projekata od interesa za Grad.

**11. IZVJEŠĆE O GODIŠNJEM PLANU POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU GRADA DRNIŠA**

Sukladno Zakonu o pravu na pristup informacijama („Narodne novine“ broj 25/13, 85/15, 69/22) na svojoj službenoj stranici Grad Drniš je tijekom 2024. godine objavljivao:

* opće akte koje donosi, a koji se objavljuju u Službenom glasniku,
* nacrte općih akata koje donosi u svrhu provedbe savjetovanja sa zainteresiranom javnošću – sukladno planu savjetovanja sa zainteresiranom javnošću,
* godišnje planove, programe, strategije, upute, proračun, izvještaj o radu.

**11.1.** **IZVJEŠĆE O PROVEDBI GODIŠNJEG PLANA POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU GRADA DRNIŠA**

Na Internet stranici Grada Drniša objavljuju se svi dokumenti bitni za upravljanje i raspolaganje imovinom za koje imaju obvezu ažuriranja.

Javnosti je na raspolaganju i službenik za informiranje koji postupa u aktivnostima i podacima vezanima uz imovinu na temelju upućenog zahtjeva za pristup informacijama prema Zakonu o pravu na pristup informacijama („Narodne novine“, broj 25/13, 85/15, 69/22).

Sukladno Zakonu o pravu na pristup informacijama („Narodne novine“, broj 25/13, 85/15, 69/22) Grad Drniš dostavio je Izvješće o provedbi ovog Zakona za prethodnu 2024. godinu.

Ovo Izvješće podnosi se Gradskom vijeću Grada Drniša na usvajanje.

**GRADONAČELNIK**

**Tomislav Dželalija, dipl.ing.v.r.**